《依韵和杨州许待制竹拄杖》
宋代·梅尧臣

楚竹翦霜丛，何惭汉使筇。
鸠形殊用刻，马箠不同功。
挺特生难变，支离分已穷。
轻肥思比鹤，短发任如蓬。
倚以为高趣，持之见素风。
步郊聊实下，行乐偶从东。
屡刺莓苔破，深穿苑圃通。
辩繁时画地，默意或书空。
古血有湘迹，旧林无阮踪。
将渠谁觉老，要此岂关慵。
莫骇倾巢鸟，须虞蠹穴虫。
谁能求道术，跨作上天龙。

作者简介：梅尧臣（1002～1060）字圣俞，世称宛陵先生，北宋著名现实主义诗人。汉族，宣州宣城（今属安徽）人。宣城古称宛陵，世称宛陵先生。初试不第，以荫补河南主簿。50岁后，于皇祐三年（1051）始得宋仁宗召试，赐同进士出身，为太常博士。以欧阳修荐，为国子监直讲，累迁尚书都官员外郎，故世称“梅直讲”、“梅都官”。曾参与编撰《新唐书》，并为《孙子兵法》作注，所注为孙子十家著（或十一家著）之一。有《宛陵先生集》60卷，有《四部丛刊》影明刊本等。词存二首。